Държавен вестник, бр. 23, 2015 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  23
12. участва в разработването на система 
за оценка на качеството на предоставената 
медицинска помощ от лечебните заведения 
и рейтинг на лечебните заведения;
13. разработва система за периодична оцен­
ка на ефективността на медицинския контрол 
по отношение на идентифицираните проблеми 
от контролиращите екипи и резултатите от 
контролната дейност;
14. организира и провежда обучения на 
служителите, които участват в извършването 
на проверките, с оглед повишаване на адми­
нистративния им капацитет;
15. организира и провежда обучение в 
областта на качеството на дейностите в здра­
веопазването и медицинския одит;
16. участва в събирането и анализирането 
на информация за състоянието и тенденциите 
за развитие на здравноосигурителната сис­
тема, здравното състояние на населението, 
потребностите от кадрови ресурси в областта 
на здравеопазването и други въпроси, свър­
зани с него;
17. участва в разработването на проекти на 
нормативни актове, свързани с медицинското 
обслужване и здравното осигуряване;
18. участва в международни инициативи, 
програми и проекти в областта на качеството 
и медицинския одит;
19. участва в разработване на система за 
сигурност и безопасност на пациентите;
20. участва в изпълнението на проекти по 
оперативни програми на Европейския съюз 
и други финансови донори;
21. извършва проверки за съответствие 
на нивата на компетентност на структурите 
в лечебните заведения за болнична помощ с 
определените им в разрешенията за осъщест­
вяване на лечебна дейност; 
22. извършва и други дейности в кръга на 
компетентност на дирекцията, възлагани със 
заповед на изпълнителния директор. 
Г л а в а  ч е т в ъ р т а
ОРГАНИЗАЦИЯ НА РАБОТАТА В 
АГЕНЦИЯТА
Чл. 14. (1) Работното време на служителите 
в Агенцията при 5-дневна работна седмица е 
8 часа дневно и 40 часа седмично.
(2) Работното време на администрацията 
е от 8,30 до 17 ч. с обедна почивка 30 минути 
между 12 и 14 ч.
(3) За служителите в Агенцията се въ­
вежда работно време с променливи граници 
от 7,30 до 18,30 ч. или друг часови период с 
период за задължително присъствие от 10,00 
до 16,00 ч. и задължително отработване на 
нормалната продължителност на 8-часовия 
работен ден. Редът за въвеждане на работно 
време с променливи граници се определя от 
изпълнителния директор.
Чл. 15. (1) Изпълнителният директор оп­
ределя приемното време за граждани.
(2) Външни лица се допускат в сградата на 
Агенцията след издаване на пропуск.
Чл. 16. (1) Всички документи, получени в 
Агенцията, се регистрират в автоматизирана 
информационна система, като се отбелязва 
датата на получаването.
(2) При регистрирането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Редът за образуване и движение на 
служебните преписки се определя с вътреш­
ни правила, изготвени от главния секретар и 
утвърдени от изпълнителния директор.
Чл. 17. (1) Структурните звена в Агенцията 
си взаимодействат при изпълнение на задачи, 
които са от компетентността на повече от едно 
структурно звено, съобразно функционалната 
си компетентност.
(2) За повишаване на качеството и усъ­
вършенстване на контролната дейност на 
Агенцията се осигурява гъвкаво разпределе­
ние на човешки ресурси, като със заповед на 
изпълнителния директор се определят комисии 
за извършване на проверки от служители на 
различни дирекции. 
Чл. 18. (1) Дейността на Агенцията се 
осъществява от държавни служители и от 
служители по трудово правоотношение.
(2) Работещите в Агенцията осъществяват 
функциите си при спазване на принципа на 
йерархична подчиненост, като са длъжни да 
изпълняват законосъобразните актове и запо­
веди на по-горестоящите органи и служители.
(3) Връзките на йерархична подчиненост 
между служителите се включват в длъжност­
ните им характеристики.
(4) При изпълнение на задълженията си 
служителите докладват на прекия си ръко­
водител.
(5) Служителите не докладват на прекия 
си ръководител, когато се касае за наруше­
ния от страна на прекия ръководител. В този 
случай служителите докладват на други лица, 
на които са йерархически подчинени.
Чл. 19. За образцово изпълнение на служеб­
ните си задължения служителите в Агенцията 
могат да бъдат награждавани с отличия със 
заповед на органа по назначаването, която се 
оповестява по подходящ начин и при спазване 
на действащата нормативна уредба.